section_heading: Philadelphia 76ers
paragraph_text: U sezoni 1988./89. Barkley je nastavio sa sjajnim igrama i prosječno postizao 25.8 poena i 12.5 skokova uz šut iz igre od 58%. Treći put zaredom izabran je na All-Star utakmicu te je drugu sezonu zaredom izborio mjesto u All-NBA prvoj petorci. U prvom krugu doigravanja ispali su od New York Knicksa, unatoč Barkleyevom prosjeku od 27 poena, 11.7 skokova i 5.3 asistencija uz šut iz igre od 64%. U sezoni 1989./90. Barkley je završio drugi u poretku za najkorisnijeg igrača lige iza Magica Johnsona. Proglašen je igračem godine po izboru magazina "The Sporting News" i "Basketball Weekly". Prosječno je postizao 25.2 poena i 11.5 skokova te je po četvrti put izabran na All-Star utakmicu i treći put zaredom u All-NBA prvu petorku. Pomogao je momčadi doći do omjera 53-29 i drugog kruga doigravanja gdje su ih svladali Chicago Bullsi u pet utakmica. Tijekom doigravanja prosječno je postizao 24.7 poena i 15.5 skokova.